news_article: Tappara remontoi puolustustaan
  Tampere, 6. 4. (STT)
  Tiistaina jääkiekon SM-liigan pronssiotteluun pudonnut Tampereen Tappara aikoo vahvistaa puolustustaan ensi kaudeksi. Kirvespaitojen valmentaja Boris Majorov ilmoitti TPS:lle hävittyjen välieräpelien jälkeen, että Tapparan tulisi saada kaksi—kolme uutta nopeaan peliin pystyvää puolustajaa ensi syksyksi. Myös muutama hyökkääjä olisi tervetullut Tappara-yhdistelmään.
  Majorovin on tarkoitus jatkaa Tapparan valmentajana myös liigakaudella 1994—95. Tapparan johto ja Majorov ovat neuvotelleet valmiiksi 1+1 vuotta käsittävän valmennussopimuksen, jota ei ole kuitenkaan vielä allekirjoitettu.
  Majorov on ollut edullinen ratkaisu Tapparalle kuluneella kaudella. Osan Majorovin palkasta on nimittäin maksanut Helsingin Jokerit. Kaudella 1991—92 Jokerit Suomen mestaruuteen valmentanut Majorov sai keväällä 1993 potkut helsinkiläisyhdistelmästä, kun venäläisen valmentajasopimusta oli vielä yksi vuosi jäljellä.
  Oikeilla jäljillä
  Majorovin suunnitelmat vahvistaa Tapparan puolustusta ovat oikeaan osuneita. Tapparan puolivälierät Ässiä ja välierät TPS:aa vastaan osoittivat, että kirvespaidoilla ei ole tiukan paikan tullen kuin kaksi tai kolme liigatason puolustajaa.
  Oikean puolustajan tonteilla pelanneet kokeneet puolustajat Timo Jutila ja Pekka Laksola tarvitsevat pakkikavereikseen kunnon pelimiehiä.
  Timo Jutilan parina pelannut Jari Grönstrand on aivan liian kömpelö selvitäkseen liigavauhdissa kunnialla. Välierissä TPS:n keskushyökkääjä Saku Koivu osoitti pariin otteeseen, että NHL:ssäkin yrittänyt Grönstrand on helppo kierrettävä.
  Pekka Laksola pelasi pudotuspeleissä yhdessä puolustaja Janne Grönvallin kanssa. Tiukat puolivälierä- ja välieräkamppailut osoittivat, että liigan ehkä yliarvostetuin puolustaja Grönvall on suuri riski menestystä hamuavalle Tapparalle. Raumalla kiekko-oppinsa ammentanut Janne Grönvall ei osaa kunnolla ampua ja mies ottaa todella typeriä jäähyjä.
  Tampereella pelatussa toisessa Ässät-puolivälierässä Grönvall sai Ässien Arto Javanaisen telomisesta viiden minuutin jäähyn ja pelirangaistuksen käytöksestä, mikä oli lähellä sekoittaa Tapparan haaveet välieräpaikasta.
  Grönvallin pelipanoksen voi tiivistää lausahdukseen: Mikä saattaa kelvata NHL:n farmiliigassa, ei välttämättä riitä SM-liigan pudotuspeleissä.
  Vaisu Ruotsalainen
  Tapparan kolmosketjun takana on pudotuspeleissä puolustanut kaksikko Tommi Haapsaari—Reijo Ruotsalainen. Vasemman puolustajan tontilla pelannut Haapsaari on selvinnyt urakastaan yllättävän hyvin. Olympiatauolla jälkeen Tapparan joukkueeseen liittynyt Reijo Ruotsalainen on ollut melkoinen vahvistus hyökkäyspäässä. Puolustuspeli pienikokoiselta Ruotsalaiselta on onnahdellut melkoisesti. Varsinkin Ässät-peleissä "Reksa" sai liian usein seurata katseella, kun porilaiset heiluttivat Tapparan maaliverkkoa.
  Tappara on kevään pudotuspeleissä pitänyt viltissä seitsemättä puolustajaansa Petri Kaltevaa. Kaltevasta ei kehittyne vielä ensi syksyksikään sellaista pelimiestä, joka valtaisi paikan Tapparan avauskokoonpanoon.
  Lisävoimaa
  nuorista
  Boris Majorov on suunnitellut nostavansa Tapparan B-nuorten Suomen mestaruuden voittaneesta yhdistelmästä uutta pelaajavoimaa liigajoukkueeseen. B-nuorista löytyykin erinomaisia hyökkääjälupauksia kuten 18-vuotiaiden maajoukkuemiehet Juha Vuorivirta, Miikka Kemppi ja Marko Toivola. Nämä lupaukset helpottavat kirvespaitojen ongelmia, kun joukkue rakentaa itselleen iskukykyisiä kolmos- ja nelosketjuja.
  Tapparan kauden 1994—95 joukkueen kokoamista vaikeuttaa keskushyökkääjäongelma. Viime lokakuussa NHL:stä Tapparaan palannut maajoukkuesentteri Janne Ojanen hinkuaa takaisin ammattikaukaloihin. Jos Ojanen lähtee, niin Tapparalla on vaikeuksia löytää yhtä hyvä mies tilalle.
  Pudotuspeleissä Tapparan ykköskeskushyökkääjäksi nousseen Jiri Kuceran pelaaminen Tampereella ratkennee lauantaisen Lukkoa vastaan pelattavan pronssiottelun jälkeen. Kuceralla on Tapparan kanssa solmittu 1+1 vuotta käsittävä sopimus, jonka optiovuodesta Kuceralla olisi haluja tehdä päätöksiä jo ennen lauantaita. (STT—Jukka Yrjölä)
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20
events: game result goal penalty goal penalty penalty penalty penalty penalty penalty penalty goal goal goal penalty penalty goal penalty saves saves
events: Tappara
events: TPS
events: 2–4 1–0 1–1 2–1 2–2 2–3 2–4
events: 1–1 0–0 1–3
events: power play
events: even-strength
events: short-handed
events: Jiri Kucera Ari Haanpää Jere Lehtinen Marko Jantunen Antti Aalto Samuli Rautio Aleksandr Smirnov Kari Kanervo Pauli Järvinen Timo Jutila Jiri Kucera Jere Lehtinen Niko Mikkola Reijo Ruotsalainen Timo Jutila Jukka Vilander Saku Koivu Jari Halme Jouni Rokama
events: Ari Haanpää Janne Grönvall
events: Marko Jantunen
events: Kari Heikkinen Janne Grönvall
events: Petteri Nummelin
events: Harri Sillgren
events: Marko Kiprusoff Esa Keskinen
events: home guest guest guest guest guest guest guest guest guest home guest guest guest guest guest guest guest guest
events: Tappara Tra TPS TPS TPS Tra TPS Tra Tra Tra Tappara TPS TPS Tra Tra TPS TPS Tra TPS
events: 2.52 4.09 5.18 11.09 14.53 17.1 29.59 31.53 33.09 42.01 43.0 44.19 49.22 51.41 52.58 53.17 59.04
events: 2 2 2 2 2 2 2 2 2 2 10
events: 39 20